Mantas Rubštavičius

Mantas Rubštavičius (g. 2002 m. gegužės 6 d.) – Lietuvos krepšininkas, rungtyniaujantis atakuojančiojo gynėjo pozicijoje.

 Karjera 

Treniravosi Kauno „Žalgirio“ jaunimo sistemoje. 2019–2022 m. žaidė „Žalgirio“ dublerių komandoje NKL, 2020–2021 m. sezone krepšininkas sužaidė 8 rungtynes „Žalgirio“ vyrų komandoje LKL čempionate bei debiutavo Eurolygoje, kai pasirodė ant parketo dvikovoje su Atėnų „Panathinaikos“ klubu. Tąkart per 2 minutes rungtynėse M. Rubštavičius spėjo pasižymėti 2 taškais. 2022–2023 m. nuomos pagrindais sugrįžo į Panevėžio „Lietkabelio“ klubą, kuriame epizodiškai žaidė ir 2018–2019 m. sezone. Po sezono gimtajame mieste žaidėjas persikėlė į Naująją Zelandiją, kur atstovavo [Australijos lygoje (NBL) žaidžiančiam „New Zealand Breakers“ klubui. NBL čempionate 2023–2024 m. sezone gynėjas vidutiniškai rinko po 9,5 taško, atkovojo po 2,1 kamuolio ir atliko po 1,1 rezultatyvaus perdavimo.

2024 m. vasarą dalyvavo NBA vasaros lygoje. Vėliau grįžo į Lietuvą, kur vėl skolintas Panevėžio „Lietkabeliui“.

2022 m. vasarą krepšininkas atvedė Lietuvos jaunimo (iki 20 m.) rinktinę iki Europos čempionato finalo, kuriame lietuviai nusileido ispanams. M. Rubštavičius čempionatą pažymėjo tapdamas rezultatyviausiu žaidėju (19,7 tšk.) ir patekdamas į simbolinį geriausių turnyro krepšininkų penketą.Į „Žalgirį“ grįžtantis Rubštavičius bus skolinamas Panevėžio klubui, lrt.lt

2025 m. vasarą „Žalgiris“ paskelbė, kad krepšininkas nuo 2025–2026 m. sezono prisijungs prie pagrindinės komandos sudėties.

 Pasiekimai 
Karaliaus Mindaugo taurė: 2026 m.

 Šaltiniai 

Kategorija:Lietuvos krepšininkai